นายกรัฐมนตรี? เข้าร่วมรับฟังการประชุมสภาผู้แทนราษฎร ในการพิจารณาพระราชกำหนดทั้ง 3 ฉบับ ที่รัฐสภา พร้อมขอทุกฝ่ายร่วมฟังอภิปราย
นายกรัฐมนตรี? เข้าร่วมรับฟังการประชุมสภาผู้แทนราษฎร ในการพิจารณาพระราชกำหนดทั้ง 3 ฉบับ ที่รัฐสภา พร้อมขอทุกฝ่ายร่วมฟังอภิปราย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึงอาคารรัฐสภา เพื่อเข้าร่วมการประชุมพระราชกำหนด 3 ฉบับ โดยได้กล่าวว่า ได้ร่วมรับฟังการอภิปรายที่ผ่านมาก็เหมือนเดิม ตนเองได้ฟังทุกวันมีคนพูดแต่ไม่มีคนฟัง ให้ช่วยกันฟังเรื่องที่มีเหตุมีผล โดยตนเองก็เคารพทุกความเห็นของสภา ส่วนกรณีที่ฝ่ายค้านเสนอให้มีการตั้งคณะกรรมาธิการวิสามัญตรวจสอบการใช้จ่ายงบประมาณแต่ทางรัฐบาลยังไม่ค่อยตอบรับนั้น นายกรัฐมนตรี กล่าวสั้นๆ ว่า เป็นเรื่องที่มีการเสนอกันเองในห้องและไปตอบรับกันเองในห้อง ส่วนตัวคิดว่าคงไม่ใช่หากจะมีการหารือกันเอง